laion/Wikipedia-Exotic huggingface dataset:
Jelcz PR110D

Jelcz PR110D הוא אוטובוס מתוצרת יצרנית המשאיות והאוטובוסים הפולנית Jelcz (אנ') אשר יוצר בין השנים 1984–1992 מפעלי היצרן מוקמו ב-"Jelcz-Laskowice" (אנ') (ליד העיר אולאווה), פולין. סטנדרט - 51 מושבים (Standard) לוקס - 46 מושבים, נרכש בעיקר על ידי חברות תיירות וחברות ממשלתיות (Lux) אוטובוס נמוך-רצפה 2 דלתות כניסה/יציאה. בלם המנוע הופעל באופן פנאומטי. מכל דלק - 250 ליטר. מתחת לרצפת הקרקע - פתחי מטען רחבים עם קיבולת של 6 מ"ק. דגם "Jelcz PR110D" דגם "Jelcz PR110D" דגם "Jelcz PR110D" דגם "Jelcz PR110D" דגם "Jelcz PR110D" אוטובוס Jelcz M125M דגמי "Jelcz PR110D" - תמונות (czgk.pl/categories.php) מדיה וקבצים בנושא Jelcz PR110D בוויקישיתוף Jelcz PR110D, סרטון באתר יוטיוב Jelcz PR110D, סרטון באתר יוטיוב Jelcz PR110D, סרטון באתר יוטיוב היצרנית Jelcz jelcz.com.pl דגמי אוטובוסים "Jelcz PR110D" כולל תמונות phototrans.eu/05,11,0.html דגמי "Jelcz PR110D" - תמונות Jelcz PR110D". Phototrans. Retrieved 8 December 2014. דגמי "Jelcz PR110D" תמונות gpa.mazowsze.pl/thumbnails דגמי "Jelcz PR110D" wykop.pl/wpis/23016361/jelcz-pr110d-lux-nalezacy קטלוג דגם "Jelcz PR110D" sprzedajemy.pl/katalog-czesci-zamiennych-jelcz-pr-110d
ג'ואן הריסון

האם התכוונתם ל... ג'ואן הריסון (תסריטאית) – תסריטאית ומפיקה אנגלייה ג'ואן הריסון (שחיינית) – שחיינית דרום אפריקאית
אליפות אסיה בכדורגל חופים

אליפות אסיה בכדורגל חופים (באנגלית: AFC Beach Soccer Championship) היא תחרות כלל אסייאתית דו-שנתית (בעבר הייתה תחרות במתכונת שנתית) בכדורגל חופים בין נבחרות אסיאתיות בכדורגל חופים. תחרות זו מוכרת גם כמוקדמות גביע העולם בכדורגל חופים של יבשת אסיה. התחרות נוסדה לראשונה בשנת 2006 לאחר ש-FIFA ציינה את הדרישות לכל הקונפדרציות כדי להתחיל את טורניר המוקדמות שיקבע מי הנבחרות הטובות ביותר מכל קונפדרציה אשר תעפלנה לגביע העולם בכדורגל חופים ותייצגנה את היבשת שלה. אסיה זכתה בשלושה מקומות שיהיו בגביע העולם בכדורגל חופים, כך שהמנצחת במוקדמות, סגניתה והמנצחת במשחק על המקום השלישי הן הנבחרות היחידות שיעפילו וייצגו את יבשת אסיה. לפני שנת 2006, לא הייתה שיטה עקבית או מספר מקומות בהעפלה לגביע העולם. הנבחרות מיבשת אסיה פשוט הוזמנו לשחק בגביע העולם, מבלי להתחרות על הזכות להעפיל למפעל זה במסגרת תחרות מוקדמת. הנבחרת המצליחה ביותר היא יפן, שזכתה שלוש פעמים בתואר. נבחרת יפן נחשבת לנבחרת המצליחה ביותר, משום שהיא העפילה לגביע העולם בכדורגל חופים מכל תשעת טורנירי המוקדמות, אם זה מהמקום הראשון, השני או השלישי. מאז שנת 2011, כשגביע העולם הפך להיות תחרות שמתקיימת אחת לשנתיים, כך גם תחרות אליפות אסיה, שהפכה להיות תחרות דו-שנתית. * = מארחת נכון לשנת 2017 הרשימה להלן מציינת את ציר הזמן של הנבחרות האסיאתיות בגביע העולם בכדורגל חופים מאז שהוכרו לראשונה על ידי FIFA בשנת 2005. מקרא הערות בשנת 2005, לא נערכה תחרות מוקדמות אסיה לגביע העולם בכדורגל חופים ולכן נבחרת יפן ונבחרת תאילנד נבחרו לייצג את יבשת אסיה. כדורגל חופים אתר האינטרנט הרשמי של אליפות אסיה בכדורגל חופים האתר הרשמי של כדורגל החופים
אופליה המברדזומיאן

Ofelya קרפטי המברדזומיאן (בארמנית: Օֆելյա Կարապետի Համբարձումյան;‏ 9 בינואר 1925 – 13 ביוני 2016) הייתה זמרת פולק ארמנית. המברדזומיאן נולדה בירוואן, בארמניה הסובייטית, ב-9 בינואר 1925. מגיל צעיר היא נודעה בשל קולה היפה. היא למדה פיתוח קול במכללה למוזיקה על שם רומנוס מליקיאן. ב-1944, היא הייתה לסולנית של אנסמבל של כלי המוזיקה העממית של רדיו ארמניה. הרפרטואר שלה כלל מוזיקה קלאסית ארמנית, מוזיקת "אשוג" (שירי משוררים ארמנים) ושירי עם. היא הייתה במיוחד מוכרת בשל ביצועיה לשירי האשוג סאיאת נובה, והיא גם ביצעה שירים קלאסיים של פהראד, הבאסי, ושראם. היא גם שרה ביצועים לשירי של אשוגים מודרניים, ביניהם שאהן, הבאסי, ואשות. היא הייתה לעיתים קרובות המבצעת הראשונה של שיריהם. המברדזומיאן נפטרה ב-13 ביוני 2016. אמני העם הארמני, של הרפובליקה הסובייטית הסוציאליסטית הארמנית (1959) מדליית מסרופ משטוץ לתרומה משמעותית לאמנות השירה הארמנית. מדיה וקבצים בנושא אופליה המברדזומיאן בוויקישיתוף אופליה המברדזומיאן, באתר MusicBrainz (באנגלית) אופליה המברדזומיאן, באתר Discogs (באנגלית) אופליה המברדזומיאן, באתר "Find a Grave" (באנגלית) "Ofelya Hambardzumyan: Queen of Armenian Song". Armenian Diaspora Museum. אורכב מ-המקור ב-19 באוגוסט 2014. {{cite web}}: (עזרה) "ՕՖԵԼՅԱ ՀԱՄԲԱՐՁՈՒՄՅԱՆ" [Ofelya Hambardzumyan]. AV Production. Armenian folk singer Ofelya Hambardzumyan dies at 91, Tert.AM, 13.06.16 Ofelya Hambardzumyan dies at 91 Decree by President of the Republic of Armenia
אליו סיסה

אליו סיסה (בצרפתית: Aliou Cissé; נולד ב-24 במרץ 1976) הוא מאמן סנגלי ושחקן לשעבר המאמן את נבחרת סנגל. לאחר שהחל את הקריירה שלו בצרפת, הוא שיחק עבור מועדוני העיר בירמינגהם ופורטסמות'. סיסה היה קשר הגנתי ומדי פעם, שיחק כבלם. בין 2012 ל–2013 היה עוזר המאמן של נבחרת סנגל עד גיל 23, ובין 2013 ל–2015 שימש כמאמנה. מאז 2015 מאמן את נבחרת סנגל בכדורגל. בשנת 2019 עלה עם סנגל לגמר גביע אפריקה לאומות ושם הפסיד 0–1 לאלג'יריה. ב-6 בפברואר 2022 זכה עם נבחרת סנגל בגביע אפריקה לאומות. ב- 2 באוקטובר 2024 סיים את תפקידו כמאמן נבחרת סנגל מדיה וקבצים בנושא אליו סיסה בוויקישיתוף אליו סיסה, באתר Transfermarkt אליו סיסה, באתר Soccerway אליו סיסה, באתר BDFutbol אליו סיסה, באתר WorldFootball.net אליו סיסה, באתר National Football Teams אליו סיסה, באתר FootballDatabase.eu פרופיל המאמן, באתר Transfermarkt ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
מחירון דקל

מחירון דקל הוא מחירון לאומדן עלויות בענף הבנייה. המחירון מופק על ידי קבוצת דקל והוא נחשב למחירון המקובל בענף הבנייה. המחירון מפרט עלויות בנייה שונות. חברת דקל מפרסמת מחירון לבניית בית פרטי, מחירון לעבודות בנייה ותשתית, מחירון שיפוצים ועלויות שינויי דיירים (עלויות ביצוע עבודות נוספות מעבר למפרט הטכני שמובצעות ידי קבלן דירות עבור רוכשי הדירה, או קבלת זיכוי על עבודות שלא בוצעו על ידי הקבלן אך מופיעות במפרט הטכני של הדירה). במכרזים ובחוזים בתחום הבנייה נעשה פעמים רבות שימוש במחירון זה כבסיס לאומדן עלויות. המחירון מוצג באופן מקוון בתשלום. מחירון לוי יצחק אתר קבוצת דקל נמרוד בוסו, דקל זכתה במכרז של משרד השיכון למחקר חישוב עלויות בנייה, באתר TheMarker‏, 25 בדצמבר 2011 דוד גולדמן, ‏שלילי מהעליון לחשבונית השלילית, באתר גלובס, 31 באוקטובר 2005 אורי חודי, ‏הקבלנים נאבקים ביוזמת משרד האוצר לייבא חברות בנייה, באתר גלובס, 28 בדצמבר 2015 אבי בר-אלי, מחירון חברת הדיור הציבורי עמידר יהווה בסיס לתעריפי השיפוצים מטעם מס רכוש, באתר הארץ, 4 באוגוסט 2006 אורן אהרוני, ‏סקירה: תחילת עונת השיפוצים, באתר ‏מאקו‏, 17 במרץ 2011 יוסי שלו וקארן אבנם, איך אפשר לחסוך בשינויים במפרט הדירה, באתר ynet, 28 באוקטובר 2014 עו"ד אלון מידן, קונים דירה? כך תקבלו את המקסימום מהקבלן, באתר ynet, 24 במרץ 2015 ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
יחסי לבנון–פקיסטן

יחסי לבנון–פקיסטן הם היחסים הפוליטיים, הכלכליים והתרבותיים שבין הרפובליקה הלבנונית לבין הרפובליקה האסלאמית של פקיסטן. שתי המדינות הן חברות מלאות בארגון המדינות הבלתי-מזדהות והארגון לשיתוף פעולה אסלאמי. בשנת 2017, שגרירות לבנון בפקיסטן הצהירה כי היחסים בין המדינות הם יחסים הדדיים, וממשלת לבנון מביעה רצון בהגברת שיתוף הפעולה בעיקר במגזרי הכלכלה והסחר. בשנת 2016, שווי הסחורה שיוצאה מלבנון לפקיסטן הגיעה לסך 3.02 מיליון דולר אמריקאי והיא כללה ערכות ייצור חשמליים, מעגלים משולבים, מכונות הצתה חשמליות, פיגמנטים לא מימיים, חומרים מודפסים, חסה, סיגריות, בשר בקר, בשר כבשים, שמן עזים, סרטנים, מים בטעמים, פירות ואגוזים מעובדים, מכסי פלסטיק, בגדים משומשים ועוד. באותה השנה, שווי הסחורה שיוצאה מפקיסטן ללבנון הגיעה לסך 28.8 מיליון דולר אמריקאי והיא כללה אורז, בגדים, חליפות, וילונות, רהיטים לבית, קמח חיטה, אורז, צינורות גומי, אלכוהול, חוברות, סכיני גילוח, מוצרי שיער, שיש, מכונות כביסה, סרטנים, ריבות, בלוקים מברזל ועוד. בשנת 2015, שווי הסחורה שיוצאה מלבנון לפקיסטן הגיעה לסך 3.02 מיליון דולר אמריקאי והיא כללה ערכות ייצור חשמליים, מעגלים משולבים, עור כבשים, בשר בקר, בשר כבשים, שמן עזים, בגדים משומשים, מיץ פירות, רהיטים, גרוטאות אלומיניום, כוסמת, דגנים מעובדים, מוצרי שיער וגילוח, מוצרי טיפוח ועוד. באותה השנה, שווי הסחורה שיוצאה מפקיסטן ללבנון הגיעה לסך שמיכות, מוצרים מכותנה, בגדים, אלכוהול, אבקת סוכר, תרכובות כימיות, מכסי פלסטיק, צינורות גומי, איברים של בעלי חיים, אורז, סרטנים, מזון כבוש, ריבה, מיץ פירות, גלזורה, כלים רפואיים, שיש, טרוורטין וגבס, סבון, ירקות יבשים, תרופות ועוד. לבנון מיוצגת בפקיסטן בדרג הקונסולרי על ידי קונסוליה בקראצ'י וכן על ידי שגרירות שהיא מחזיקה באסלאמאבאד, בירת המדינה. פקיסטן מיוצגת בלבנון על ידי שגרירות שהיא מחזיקה בביירות, בירת המדינה. מדיה וקבצים בנושא יחסי לבנון–פקיסטן בוויקישיתוף "Lebanon seeks to deepen relations with Pakistan: Ambassador Mona" (באנגלית). נבדק ב-2018-06-28. Products that Lebanon exports to Pakistan (2016), The Observatory of Economic Complexity (באנגלית) (ארכיון) Products that Lebanon imports from Pakistan (2016), The Observatory of Economic Complexity (באנגלית) (ארכיון) Products that Lebanon exports to Pakistan (2015), The Observatory of Economic Complexity (באנגלית) (ארכיון) Products that Lebanon imports from Pakistan (2015), The Observatory of Economic Complexity (באנגלית) (ארכיון) CONSULATE OF LEBANON IN KARACHI, PAKISTAN EMBASSY OF LEBANON IN ISLAMABAD, PAKISTAN EMBASSY OF PAKISTAN IN BEIRUT, LEBANON
אריך ליינסדורף

אריך ליינסדורף (גרמנית: Erich Leinsdorf‏; 4 בפברואר 1912 – 11 בספטמבר 1993) היה מנצח יהודי-אוסטרי. ליינסדורף נולד בווינה למשפחה יהודית. למד מוזיקה ומשנת 1934 עד 1937 עבד כעוזר לברונו ולטר ולארטורו טוסקניני בפסטיבל זלצבורג. ניצח במטרופוליטן אופרה בניו יורק משנת 1938, ונודע בעיקר בפרשנותו לוגנר. ליינסדורף כיהן תקופה קצרה של שלוש שנים כמנהל מוזיקלי של תזמורת קליבלנד. גילו הצעיר יחסית והעובדה שהתאזרח זמן לא רב קודם לכן באמריקה הביאו לגיוסו לצבא ארצות הברית במלחמת העולם השנייה. הוא הצליח אמנם להשתחרר מתפקידו כמנצח תזמורת צועדת לפני תום המלחמה, אך הנזק לשמו בקליבלנד היה תמידי והחוזה שלו לא חודש. הוא היה מנצח הפילהרמונית של רוצ'סטר משנת 1947 עד 1955 ומנהל מוזיקלי של התזמורת הסימפונית של בוסטון משנת 1962 עד 1969. לאחר מכן הופיע כמנצח אורח במספר תזמורות. כמנצח התזמורת הפילהרמונית הישראלית בשנת 1967, נמלט מישראל בפתאומיות באמצע סדרת קונצרטים למנויים, בתקופת המתיחות שלפני מלחמת ששת הימים. הוא עזב בחיפזון כזה, ששכח אפילו את הטוקסידו שלו. ב-22 בנובמבר 1963, בשעת קונצרט של תזמורת בוסטון, קטע את התוכנית בחדשות מעציבות והודיע, "גבירותי ורבותי, הודיעו עכשיו בשידור ברדיו... אנו מקווים שאין לכך אישור, אבל עלינו להטיל ספק בכך... שנשיא ארצות הברית היה קורבן להתנקשות." הוא דיבר על רצח הנשיא ג'ון פיצג'רלד קנדי בדאלאס, טקסס. ספר זיכרונות שלו בשם: Cadenza: a Musical Career פורסם בשנת 1976. מדיה וקבצים בנושא אריך ליינסדורף בוויקישיתוף אריך ליינסדורף, במסד הנתונים הקולנועיים IMDb (באנגלית) אריך ליינסדורף, באתר AllMovie (באנגלית) אריך ליינסדורף, באתר ספוטיפיי אריך ליינסדורף, באתר AllMusic (באנגלית) אריך ליינסדורף, באתר MusicBrainz (באנגלית) אריך ליינסדורף, באתר Discogs (באנגלית) אריך ליינסדורף, באתר אנציקלופדיה בריטניקה (באנגלית) אריך ליינסדורף, באתר "Find a Grave" (באנגלית)
1958 בגרמניה

1958 בגרמניה הייתה השנה בה ציינה גרמניה 87 שנות לאום. נשיא גרמניה: תאודור הויס קנצלר גרמניה: קונראד אדנאואר 20 בינואר - גרמניה משתתפת באירוויזיון 1958 16 בנובמבר - נערכות בחירות כלליות במזרח גרמניה. בבחירות זכתה מפלגת החזית הלאומית עם 99.9% מהקולות. 25 בינואר - ירגן הינגזן, אתלט קרב עשר 17 בפברואר - קלאודיה שופמן, היסטוריונית וסופרת. 21 במרץ - מרליס גר, אצנית מזרח גרמנייה 24 במרץ - רולנד קוך, פוליטיקאי 31 במרץ - דיטמר בארטש, פוליטיקאי 26 באפריל - אינגולף לוק, שחקן 19 במאי - דיטר רייטר, פוליטיקאי 23 במאי - תומאס רייטר, אסטרונאוט לשעבר מטעם סוכנות החלל האירופית 14 ביוני - אולף שולץ, פוליטיקאי 16 ביוני - אולריקה טאובר, שחיינית 18 ביוני - פיטר אלמטאייר, פוליטיקאי 25 ביולי - קרלהיינץ פורסטר, כדורגלן 27 ביולי - ברברה רודניק, שחקנית (נפטרה ב-2009) 8 באוקטובר - אורסולה פון דר ליין, פוליטיקאית 14 באוקטובר - קורנליה אנדר, שחיין 15 בדצמבר - שטפן וייל, פוליטיקאי 27 בינואר - אוסקר, נסיך פרוסיה (נולד ב-1888) 30 בינואר - ארנסט היינקל, מעצב מטוסים גרמני (נולד ב-1888) 22 בפברואר - תיאו הריך, סופר גרמני (נולד ב-1903) 3 במרץ - וילהלם זיסר, פוליטיקאי גרמני (נולד ב-1893) 21 במרץ - הנס אהרנברג, תאולוג גרמני (נולד ב-1883) 6 באפריל - ריינהולד שניידר, משורר גרמני (נולד ב-1903) 20 ביוני - קורט אלדר, כימאי גרמני (נולד ב-1902) 29 ביוני - קרל ארנולד, פוליטיקאי גרמני (נולד ב-1901 25 באוגוסט - לאו בלך, מלחין ומנצח גרמני (נולד ב-1871) 10 בספטמבר - פרנץ וסל, שופט גרמני (נולד ב-1903) 21 בדצמבר - ליון פויכטוונגר, סופר, מחזאי ומתרגם יהודי-גרמני (נולד ב-1884) מדיה וקבצים בנושא 1958 בגרמניה בוויקישיתוף
מוצאי שבת ובוקר יום א'

מוצאי שבת ובוקר יום א' (באנגלית: Saturday Night and Sunday Morning ) הוא סרט דרמה בריטי משנת 1960 בבימויו של קרל רייז ובהפקתו של טוני ריצ'רדסון, עם אלברט פיני, רייצ'ל רוברטס ושירלי אן פילד בתפקידים הראשיים. התסריט נכתב על ידי קרל רייז, והוא מבוסס על רומן בשם זה מאת אלן סיליטו (אנ') משנת 1958. הסרט שייך לסדרת הסרטים הבריטים שכונו "דרמות כיור המטבח" (אנ') שהופקו בשנות ה-50 של המאה ה-20 ומהווים חלק מהגל החדש בקולנוע הבריטי (אנ'). סרטים אלה צולמו בשחור-לבן ועסקו במצוקות מעמד הפועלים קשי היום בעיקר הצעירים השואפים להשתחרר משם ולהתמרד נגד המערכת המדכאת. התופעה הזאת צמחה אחרי מלחמת העולם השנייה כשבריטניה הייתה שקועה במשבר כלכלי עמוק. הצעירים שקיוו מהחברה שתשפר את מצבם התאכזבו. הראשון שעסק בבעיה זו היה ג'ון אוסבורן במחזה "הבט אחורה בזעם"(אנ') שעובד ב-1959 לסרט בבימויו של טוני ריצ'רדסון,עם ריצ'רד ברטון בתפקיד הראשי. ב-1999 בחר מכון הסרטים הבריטי את הסרט במקום ה-14 ברשימת 100 הסרטים הבריטים הטובים ביותר במאה ה-20. הסרט זכה בשלושה פרס באפט"א לקולנוע: הסרט הבריטי הטוב ביתר - קרל רייז השחקנית הבריטית הטובה ביותר - רייצ'ל רוברטס השחקן הבריטי הצעיר והמבטיח ביותר בתפקיד ראשי - אלברט פיני ארתור סיטון (אלברט פיני) הוא צעיר הגר עם הוריו בפרבר מוזנח של נוטינגהאם. רוב השבוע הוא עובד בעבודה משעממת וחד גונית בבית חרושת גדול לאופניים שם הוא מייצר כל הזמן אותו רכיב. הוא מתנחם בכך שלקראת כל סוף שבוע הוא מקבל שכר של 14 פאונדים שחלק מזה הוא נותן להוריו ואת השאר הוא מבזבז בבילוי בפאבים עם חברו ברט (נורמן רוסינגטון), בשתיית בירה ואלכוהול ובחיזור אחר בחורות. הוא מנהל קשר רומנטי עם ברנדה (רייצ'ל רוברטס) המבוגרת ממנו, אמא לילד ונשואה לג'ק (בריאן פרינגל) העובד עם ארתור באותו בית החרושת. באותו זמן מנהל ארתור קשר עם בחורה רווקה ויפה בשם דורין (שירלי אן פילד). ברנדה מודיעה לו שהיא בהריון ממנו והוא מבקש מדודתו עדה (הילדה בייקר) שתייעץ לה איך להפסיק את ההריון אך עצותיה לא עוזרות וברנדה מגלה לבעלה את הדבר. כאשר ארתור מבלה עם דורין בפארק שעשועים עוקבים אחריו שני חיילים חברים של ג'ק ובפינה חשוכה חובטים בו קשות. ארתור מתאושש בביתו, דורין באה לבקר אצלו והרומן ביניהם מתחמם. הוא חוזר לעבודתו והם מתחילים לתכנן את נישואיהם אף על פי שיש לו רגשות מעורבים בקשר להקמת משפחה. מוצאי שבת ובוקר יום א', באתר אנציקלופדיה בריטניקה (באנגלית) "מוצאי שבת ובוקר יום א'", במסד הנתונים הקולנועיים IMDb (באנגלית) "מוצאי שבת ובוקר יום א'", באתר AllMovie (באנגלית) "מוצאי שבת ובוקר יום א'", באתר Rotten Tomatoes (באנגלית) "מוצאי שבת ובוקר יום א'", במסד הנתונים הקולנועיים KinoPoisk (ברוסית) קדימון לסרט מוצאי שבת ובוקר יום א', באתר יוטיוב
קלאוס מאן

קלאוס מאן (בגרמנית: Klaus Mann‏; 18 בנובמבר 1906, מינכן – 21 במאי 1949, קאן) היה סופר יהודי-גרמני. קלאוס היינריך תומאס מאן נולד בשנת 1906 בעיר מינכן שבגרמניה, כילדו השני של הסופר הגרמני הנודע תומאס מאן ואשתו היהודייה קטיה פרינגסהיים. מאן החל לכתוב סיפורים קצרים בשנת 1924, ובשנה לאחר מכן היה למבקר תיאטרון של עיתון ברלינאי. יצירותיו הספרותיות הראשונות ראו אור ב-1925. שנותיו הראשונות של מאן שפעו משברים. בשל היותו הומוסקסואל נתקל לעיתים קרובות ביחס מזלזל, וקשריו עם אביו, שסלד מנטייתו המינית, היו קשים ומתוחים. בשנת 1933 עזב את גרמניה ועבר להתגורר באמסטרדם. הוא קיבל אזרחות צ'כוסלובקית לאחר שאזרחותו הגרמנית נשללה בידי השלטונות הנאציים. בשנת 1936 עבר לארצות הברית והתגורר בפרינסטון, ניו יורק וניו ג'רזי. בשנת 1943 הוענקה לו אזרחות אמריקאית. במהלך מלחמת העולם השנייה השתייך לנערי ריצ'י, ועבד בשירות הצבא האמריקאי. ספרו המפורסם ביותר הוא "מפיסטו", אשר נכתב ב-1936 והתפרסם באמסטרדם. הספר הוא דיוקן מוסווה אך במעט של גיסו, השחקן גוסטף גרינדגנס. השערורייה הספרותית שהתחוללה סביב הספר הקנתה לו פרסום שלאחר המוות במערב גרמניה, לאחר שבנו המאומץ של גרינדגנס פנה לבית המשפט בניסיון לאסור את הפצת הספר לאחר פרסומו הראשון במערב גרמניה בתחילת שנות השישים. לאחר שבע שנים של דיון משפטי, בית המשפט העליון של מערב גרמניה אסר על הפצת הספר בתוצאה של שלושה נגד שלושה. למרות האיסור נדפסו ונמכרו בגרמניה כ-700,000 עותקים. ב-1971 התבטלה התביעה בשם חופש האמנות. כשהספר יצא לאור מחדש בגרמניה ב-1981, לא נשמעו קולות מחאה. קלאוס מאן הקפיד להדגיש כי לא התכוון לצייר את דמותו של איש מסוים, וכי מפיסטו שלו אינו אדם זה או אחר, אלא תמהיל של תכונות שונות, וכי הכוונה הייתה לתאר דמות סמלית, על רקע חברתי-פוליטי מסוים. אך למעשה, דמותו של השחקן הפגן מתבססת ברובה על דמותו של השחקן הגרמני גוסטף גרינדגנס, גיסו לשעבר של מאן, שהיה נשוי זמן קצר לאחותו האהובה אריקה, והיה גם, בהמשך, בן-חסותו של גרינג. ספרו של מאן, Der Vulkan, מיטיב לתאר את הווי המהגרים מגרמניה במהלך מלחמת העולם השנייה. ספר נודע נוסף שלו הוא "הסימפוניה הפתטית". מאן מת בקאן ממנת יתר של כדורי שינה, ונקבר בה. אביו, תומאס, שלא רצה להפסיק את מסע ההרצאות שבו השתתף, לא נכח בהלוויה. מפיסטו: רומאן קריירה; מגרמנית: ניצה בן-ארי, תל אביב: הקיבוץ המאוחד ('הספרייה החדשה למנויים'), תש"ן 1990. מפיסטו (סרט) מדיה וקבצים בנושא קלאוס מאן בוויקישיתוף קלאוס מאן, ברשת החברתית Goodreads רשימת הפרסומים של קלאוס מאן, בקטלוג הספרייה הלאומית י. קלינוב, משוט בעולמנו, דבר, 21 ביולי 1950 פ. ס. גרוסהוט, מיתתו של סופר: (קרבנו הראשון של הנאציזם המתחדש), על המשמר, 28 ביולי 1950 מכס ברוד, פנקס קטן | אוטוביוגרפיה של קלאוס מן, דבר, 11 ביולי 1952 קלאוס מאן מבקש צדק, דבר, 23 באוקטובר 1970 קלאוס מאן, באתר "Find a Grave" (באנגלית) קלאוס מן (1906-1949), דף שער בספרייה הלאומית על "מפיסטו": ג'ראלד סטיוארט, מפיסטו: משל על האומה, דבר, 17 במאי 1981 האור המסמא של הזרקורים, דבר, 4 בדצמבר 1981 תוכניית המחזה "מפיסטו באתר התיאטרון הקאמרי, עמוד 4 ('"מפיסטו" של קלאוס מאן')
צבא התחלופה

צבא התחלופה (בגרמנית: Ersatzheer, אֶרזַצהֶר) היה חלק מצבא הקיסרות הגרמנית במהלך מלחמת העולם הראשונה, וחלק מהורמאכט במהלך מלחמת העולם השנייה. פעילותו התבססה בגרמניה עצמה, והוא כלל יחידות מפקדה, מנהלה, כוחות אימון והכשרה וכוחות משמר. תפקידו העיקרי היה לספק מילוי-מקום ליחידות הלוחמות של הצבא הסדיר. צבא התחלופה התהווה במחוזות הצבאיים השונים בגרמניה, והוטלו עליו ביצוע גיוס החובה, הכשרת כוח האדם ומילוי מקום, כמו גם ניסויים בציוד צבאי חדש, תפקידי מנהלה, ואחריות ללוחמים הנמצאים בחופשת בית. תוכנית המגירה של צבא התחלופה, מבצע ולקיריה, שונתה במסגרת קשר העשרים ביולי מתוך כוונה לנצל אותה לטובת התנקשות בהיטלר, השתלטות על ערים גרמניות, פירוק האס אס מנשקו ועצירת ההנהגה הנאצית. מפקד הצבא, גנרל-אוברסט פרידריך פרום, שלט בתהליכי הרכש והייצור הצבאיים ופיקד על כל הכוחות שנמצאו בגרמניה, ולכן היה לו כוח מספיק לשליטה על אדמת גרמניה. סירובו לשתף פעולה עם התוכנית להפיכה היוותה מכשול רציני לקושרי הקשר. לאחר כישלון ניסיון ההפיכה תפס הימלר אישית את הפיקוד על הצבא, כדי למנוע ניצול שלו לניסיון התנקשות נוסף. קשר העשרים ביולי מבצע ולקיריה
דוד טברסקי (ירושלים)

רבי דוד טברסקי (נולד בכ"ה בחשוון ה'תשי"ג, נובמבר 1952) הוא האדמו"ר הנוכחי מרחמסטריווקא בישראל. נולד בירושלים לרבי ישראל מרדכי ולשרה גרינא בת הרב אלכסנדר אורי (בעל תשובה חסיד רחמסטריווקא, צאצא של רבי צבי אלימלך שפירא מדינוב). גדל בצל זקנו רבי יוחנן, שימשו, וישן בביתו. למד בישיבת עץ חיים. בי"ח בסיוון ה'תשל"ב (מאי 1972), נישא לבתו של רבי משה ניישלאס, רב שיכון סקווירא. בשנים הראשונות לאחר נישואיו גר בשיכון סקווירא. לאחר שאביו נפטר בשנת ה'תשס"ד, סירב רבי דוד להתמנות לאדמו"ר, והציע לחסידי אביו שיקבלו את מרות דודו רבי חי יצחק, המכהן כאדמו"ר בארצות הברית, או שימנו לאדמו"ר את אחיו הרב נחמן יוסף. בסופו של דבר קיבל על עצמו את התפקיד בהוראת דודו. רבי דוד הוא תלמיד של רבי משה אריה פריינד, שהיה חסיד סאטמר, ובדעותיו נוטה לדעותיו של רבו. בשונה מאביו, אינו מורה להשתתף בבחירות בנימוק שאינו רוצה להתערב בפוליטיקה. הורה למוסדותיו להפסיק ליטול כסף מתקציבי מדינת ישראל. נהג לערוך טישים ביחד עם דודו רבי חי יצחק, האדמו"ר מרחמסטריווקה בארצות הברית. מאריך בתפילה. תפילות ראש השנה שלו נמשכות כמעט עד לשקיעת החמה. לרבי דוד שתי בנות, שנולדו לו לאחר שנות ציפייה ארוכות. הן נישאו לחתניו: שמואל אבא טברסקי, בנו של בן דודו הרב יעקב יוסף טברסקי. דוד יצחק יעקב בידרמן, בן רבי נחמן בן רבי אלתר מלעלוב. חי יצחק טוורסקי ממלכת הפשטות והאמת (כתבת פרופיל), משפחה, כ"ט באייר תשע"א מדיה וקבצים בנושא דוד טברסקי בוויקישיתוף שמחת הנישואין בבית האדמו"ר מרחמסטריווקא, באתר בחדרי חרדים, ט"ו באב ה'תשע"א, אוגוסט 2011 משה ויסברג, תיעוד בקלוז-אפ: הסעודה השלישית של הרבי, באתר בחדרי חרדים, 9 במאי 2019 בדו"ח הכספי של עמותת ישיבת רחמסטריווקא לא מופיעות הכנסות ממשרד החינוך וממשרד הדתות בשנת 2008, בניגוד לשנת 2007. עם זאת, מוזכר בו סכום שמקורו במשרד העבודה והרווחה
אנטואן, דוכס לורן

אנטואן, דוכס לורן (בצרפתית: Antoine de Lorraine‏; 4 ביוני 1489 - 14 ביוני 1544), היה דוכס לורן בין השנים 1508–1544. אנטואן נולד ב-4 ביוני 1489 בבר-לה-דוק, לרנה השני, דוכס לורן ולפיליפה מחלרה, בתם של אדולף, דוכס חלרה וקתרין מבורבון. אנטואן התחנך בחצרו של לואי השנים עשר, מלך צרפת יחד עם אחיו קלוד, והתיידד עם פרנסואה, דוכס אנגולם. בשנת 1508 מת אביו, ואנטואן ירש את נחלתו ותאריו. בשנת 1509 הוא מינה את אמו לעוצרת הדוכסות יצא להילחם באיטליה, שם הוא לחם בקרב אניידלו ובקרב מארינייאנו, אולם לאחר מכן חזר לצרפת ולא השתתף בקרב פאביה, שבו נפל פרנסואה הראשון, מלך צרפת בשבי. אנטואן נאלץ להתמודד עם הרפורמציה הפרוטסטנטית, וב-26 בדצמבר 1523 אף הוציא צו נגדה. בשנה שלאחר מכן פרץ מרד האיכרים של אלזס, במהלכו כבשו המורדים את סאברן וניסו לכבוש את סן-דייה-דה-ווז', בעוד האיכרים של פיי דה ביטש מרדו גם הם במאי 1525. אנטואן שלח משלחת צבאית שעלתה על סאברן ב-17 במאי וריסקה צבא איכרים ב-20 במאי ליד סלסטה. לאחר מכן הוא פרסם צווים אחרים נגד הפרוטסטנטים. אנטואן שמר על נייטרליות במלחמות שהתרחשו בין פרנסואה הראשון, מלך צרפת לקרל החמישי, קיסר האימפריה הרומית הקדושה, ובחוזה נירנברג (26 באוגוסט 1542), הוא השיג את עצמאותה של דוכסות לורן מקרל החמישי. בשנת 1538 הוא טען לזכותו על התארים של דוכס חלרה ורוזן צוטפן, בעקבות מותו של קרל השני, דוכס חלרה, אך לא הצליח לזכות בתארים הללו. בשנת 1539 סבל אנטואן משגדון, ובשל כך ביקש מאחייניתו, מרי דה גיז לשלוח לו סוס סקוטי, שעליו קיווה שיהיה לו קל יותר לרכוב. ב-14 ביוני 1544 מת אנטואן בבר-לה-דוק, ובנו פרנסואה הראשון, דוכס לורן ירש את נחלתו ותאריו. ב-26 ביוני 1515 התחתן אנטואן עם רנה מבורבון, בתם של ז'ילבר, רוזן מונפנסייה וקיארה גונזאגה, ממנה נולדו לו 6 ילדים: פרנסואה הראשון, דוכס לורן (1517–1545) ניקולא, דוכס מרקור (1524–1577) ז'אן מלורן (1526–1532) אנטואן מלורן (1528) אנה מלורן (1522–1568), התחתנה עם רנה משאלון, ולאחריו התחתנה עם פיליפ השני דה קרוי אליזבת מלורן (1530) מדיה וקבצים בנושא אנטואן, דוכס לורן בוויקישיתוף
תגובת פלהמן

תגובת פלהמן (באנגלית: Flehmen response), הנקרא גם התנהגות פלהמן, היא התנהגות בה חיה מפשילה כלפי מעלה השפה העליונה תוך חשיפת השיניים הקדמיות, שואפת אוויר בנחיריים אשר בדרך כלל סגורים ואז נשארת במצב זה במשך מספר שניות. תגובה זו עשויה להיות למראה או אל מול חומר המעורר עניין בבעל החיים. התגובה עשויה להתבצע אף בצוואר מתוח ובראש המורם גבוה באוויר. תגובת פלהמן קיימת במגוון רחב של יונקים, כולל פרסתנים וחתוליים. התגובה מאפשרת העברת פרומונים וריחות אחרים לתוך איבר יעקובסון הנמצא מעל תקרת הפה דרך תעלה אשר פתחה נמצא מאחורי השיניים הקדמיות של החיה. מקור המונח בפועל בגרמנית flehmen, אשר משמעותו חשיפת השיניים העליונות. מונח זה התגלגל לגרמנית מן המילה בסכסונית עילית flemmen, אשר משמעותו "להראות רע לב". חיה עשויה להגיב בתגובת פלהמן כאשר היא בוחנת אתר המעורר בה עניין, ובאופן כללי יותר ריחות או טעמים מעוררי עניין. התגובה מאופיינת בהפשלת השפה העליונה באופן החושף את השיניים הקדמיות והחניכיים, ולאחריה שאיפת אוויר והחזקת מנח זה של השפתיים למשך מספר שניות. התגובה עשויה להתבצע על במקומות מסוימים, במקרים אלה בעל החיים עשוי גם ללקק את האתר המעורר בו עניין, תגובת פלהמן עשויה להתבצע אף עם הצוואר מתוח, ראש מורם גבוה באוויר לחקירה כללית את הריחות בסביבה. תגובת פלהמן עשויה לשוות לבעלי החיים מראה של מי שמגחך או צוחק. התפקיד העיקרי, או הסיבה העיקרית, לתגובת פלהמן היא תקשורת תוך-מינית. התגובה מחדירה אוויר הנושא פרומונים לתוך איבר יעקובסון אשר מעל תקרת הפה ובאמצעותה יכול בעל החיים לקלוט "מסרים" כימיים. כך יכול בעל החיים לקבל מידע מן הסוגים הבאים על חברים אחרים במינו הנמצאים בסביבתו. בעזרת תגובת פלהמן יכול בעל החיים אף לדעת על בעלי חיים ממינים אחרים. במחקר שנערך על עזים נבדקה תגובת פלהמן של העז לדגימות שתן מ-20 מינים אחרים של בעלי חיים, חלקם מינים שאינם יונקים. המחקר מצא שיש מרכיב משותף בשתן של כל בעלי החיים, פרומון בין-מיני, הגורם לתגובת פלהמן. באופן מיוחד נמצא כי רמות פרומון של אנדרוגן, הביאו לתגובת פלהמן בעזים. מגוון רחב של יונקים מגיבים בתגובת פלהמן, מינים טורפים ושאינם טורפים. בין חיות הבית חתולים וסוסים הם הבולטים בתגובת פלהמן ולשני מינים אלה תגובות פלהמן חזקות לריחות. סוסים זכרים מריחים בדרך כלל סוסות מיוחמות, בעוד שאצל ג'ירפות הזכר אף טועם את השתן של הג'ירפה המיוחמת. בין שאר בעלי החיים בהם נצפתה תגובת פלהמן ניתן למנות תאו אפריקני, טיגריס, טפיר, אריה, למה מצויה, קובוס שחור-רגל, קיפוד אירופי, קרנף, פנדה ענקית והיפופוטם. תגובת פלהמן בטפיר תגובת פלהמן באייל קנדי תגובת פלהמן בעז תגובת פלהמן בזברה תגובת פלהמן ביעל אלפיני תגובת פלהמן בחמור מדיה וקבצים בנושא תגובת פלהמן בוויקישיתוף "flehmen". Dictionary.com. נבדק ב-28 במאי 2013. {{cite web}}: (עזרה) Sasada, H.; Kanomata, K.; Fukuoka, T. "Flehmen induction with goats by the urine of twenty animal species". 1988. 11th International Congress on Animal Reproduction and Artificial Insemination, University College Dublin, Irelend, June 26–30, 1988. Volume 4. Brief Communications. Flehmening In Cats. catsguru.com